Динара Сансызбаева, М. Қозыбаев атындағы СҚМУ-дің "Ғoundation" факультетінің
оқытушысы

Абырой биігінде

Ұстаз - жас ұрпақты, жалпы адамды ізгілікке баулып, жақсылыққа тәрбиелейтін, білім нәрімен сусындататын ұлы түлға. Осындай мәртебелі мамандықты игергендердің бірі - Шалабай Қожаев. Есіл ауданындағы Бесқұдық ауылында туған ол отбасындағы сегіз баланың тұңғышы.
Шалабай  Мейрамұлы ата-анасының үмітін ақтап, Петропавл педагогикалық институтына математика  мамандығы  бойыниа оқуға түседі. Институттың  екінші курсында оқып жүріп-ақ,  білімімен кезге түскен талантты жас. Алматы қаласында өткен республикалық олимпиадада топ жарады. Осы жеңісі оның оқуын кеңестік кезеңдегі белді білім ордасында жалғастыруына мүмкіндік береді. Сөйтіп, ол А.Герцен атындағы Ленинград мемлекеттік педагогикалық институтына ауысады.
"Білім-ғылым үйренбекке талап қылушыларға әуелі білмек керек", - деп Абай айтқандай, бала күнінен талабы таудай жас оқытушы Ленинград мемлекеттік педагогикалық институтының аспирантурасына түседі. "Талапты ерге нұр жауады" емес пе? Аспирантураны аяқтаған Шалабай Мейрамұлы Петропавл қаласына оралып, оқыту-шылық еңбекке белсене кіріседі Ол "Банах кеңістігіндегі оң жағы компакт емес диффе-ренциалдық енгізулердің шешімінің болуы" тақырыбында диссертация қорғап, физика-математика ғылымдарының кандидаты атанады.
Кәсіби біліктілігі шыңдалғаң  шығармашылық әлеуеті кеңейген ғалым ақпараттық технологиялар факультетінің деканы, басқа да қызметтерді үлкен жауапкершілікпен ат-қарған Тәуелсіз еліміздің тірегі болар болашақ жастарды оқытып, тәрбиелеуде зор еңбек сіңірген ол студенттердің, оқушылардың математика пәнінен ғылыми жобаларына жетекшілік етіп, білім қуған жасөспірімдердің тұсауын кесіп, тілекші болып жүр.
Бүгінгі  күні университеттегі "Ғoundation" факультетінің деканы қызметін атқарып жүрген ұстаз  құрылып,  жұмыс істей бастағанына көп бола қоймаған дайындық бөлімінің оқу-әдістемелік,  тәрбие, қоғамдық жұмыстарына білек сыбана кірісіп кетті. Қиындығы мол зор жауапкершілікті талап ететін істе Шалабай Мейрамұлының белсенділігі, жаңашыл ұстанымдары қажет-ақ Ол тыңдаушылардың білім алып қана қоймай, университеттің қоғамдық өміріне араласуына, бойларындағы талантын ашуға мүмкіндік жасалып отырған факультеттің жетістіктерге жетуіне сауатты да, білікті басшылық жасап, зор еңбек сіңіруде.
Елбасы Нұрсұлтан Назарбаевтың "Болашаққа бағдар: рухани жаңғыру" мақаласы талқыланған "дөңгелек үстел"  үйымдастырып, жастардың өз пікірімен бөлісуі, соның ішінде  Салихан Сұңқардың,  Асқарбек Бағдардың  мақалаларының газет беттерінде жариялануы мен университет өмірінің жаршысы болып табылатын "Парасат" студия-сында хабар таратылуы да декан еңбегі десек, артық болмас.
"Ердің  күші - білімде, елдің күші - бірлікте" айдарымен өткізілген әдеби кеште факультет тыңцаушылары  рухани байлықтың үлгісін көрсетті. Тыңдаушы Нұрданбек Жасардың ұлттық  аспап - қобызда М.Жұмабаевтың "Батыр Баян" поэмасынан  үзінді орындауы, Жарқанат Қинауханның арнау-өлеңі, Сұлтанғазы  Бибол мен Нұрданбек  Жасардың айтысы - студенттер үшін рухани жаңғырудың алғашқы үні іспеттес. Қытайдан келіп білім алып жүрген  Нүрданбек Жасардың  Ақтөбе қаласында өткен "Қазақстан - атажүртым, қасиетім - ана тілім" атты XIV халықаралық олимпиаданың жеңімпазы атануы - білікті де білімді  үстаз-үйымдастырушы басшылық етіп отырған факультет жұмысының нәтижесі.
"Адамның адамшылығы - ата-анадаң ұстаздан" демекші, Шалабай Мейрамұлының соңынан ерген қос қарлығашы - қыздары да әке жолын қуып, математика ғылымын таңдаған. Екеуі де шетелде білім алып, еңбек етуде. Шалабай Мейрамұлы жастарға білім мен тәрбие беру жолында әлі де талай биіктерден көрінеді деген ойдамыз.

